Allen den ghenen dien dese onse ken gethoent zullen worden
burgmeestn scepen ende raid der stad van loeven saluut
want ter rechtuerdicheit diend der wairheit alsmen dair toe
dueghdelic versocht worde getuyghe te gheven Soeeest dat wij
tegewoirdichlic versocht zijnde voe de gerechte wairheit cercisicen
dat zydert halfmeye lestleden tot opden dach van heden
deen na den anden te diversen stonden in onsen pncien verschene
ende ghecopareert zijn en hen verthoent hebben in natuerliken
levere livende ende levende zijnde de psone hier na bescreve
Te weten ierst meester laureys van mailcote soen wilen jans
ende h jan vande zanden geheten luycks beide priesters raes
vander lynden henrick van mylle joffr lijsbeth yfacks wedue
lodewijcks wilen van meersberghe joffr yde yficks huer zuster
religieuse inden goidshuyse vander bancke by loeven kathine
magermans nu wettige huysvrouwe jacobs van vertrijcke
tynnepotghieters jan van berthem soen wilen roelofs joffr
gtruyd sangwijns nu religieuse inden goidshuyse van st
vernards bij diest joffr marie scusters weduwe vrancks
wilen kevels jacob edelhe en jan de custe briede soen wilen
pauwels Bekynen en verlyende de selve psoene ende elc
van hen zo verre hem des aencleeft met desen selven brieve
dat zij ontfanghen hebben uut handen henricks celen rintmeest
nuttijt onss gened hn tshertoghen in zijnre stad van tshtoghebossche
ende van weghen desselfs ons gend hn de lijfrinten hier na
bescreven Te weten de voirs meester laureys twee en eenen
halven rijnsch gulden h jan vanden zande thien rijnsch gulden
raes vander lynden thien rijnsch gulden henrick van mulke
vijf rijnsch gulden joffr lijsbeth ysacks vijff rijnsch gulden
de voirs joffr yde henr zuster vijf rijnsch gulden katline
magermans met consente des voirs jacobs van vertrijcke
heurs mans drie rijnsch gulden jan van berthem vijf
rijnsche gulden de voirs joffr gtruyd sangwijns drie rijnsche
gueden joffr marie scusters vijf rijnsch gulden jacob edelhe
zeven ende eenen halven rijnsche gulden en jan de custe
twee ende eenen halven rijnsch gulden welcke pchiele
ende somen de voirs psone zeiden hen verschenen ende
ghevallen te wesen te paeschen lest voerleden van henre
jairliken lijfrenten op de profijten ende demanien des
voirs ons gened hen in zijnre stad vanden bosche voirs